મુંબઇ: સેન્સેક્સની અગ્રણી ચાર કંપનીઓ જેવી કે ટીસીએસ, આઈટીસી, એચડીએફસી અને કોલ ઇન્ડિયાની માર્કેટ કેપમાં પાછલાં સપ્તાહે ઘટાડો જોવા મળ્યો છે. આ કંપનીની માર્કેટ કેપમાં ૪૦,૭૭૯.૯૭ કરોડનો ઘટાડો નોંધાયો છે. તો બીજી બાજુ રિલાયન્સ ઇન્ડસ્ટ્રી, એચડીએફસી બેન્ક, ઇન્ફોસિસ, ઓએનજીસી, એસબીઆઇ અને હિંદુસ્તાન લિવર કંપનીની માર્કેટ કેપમાં સુધારો નોંધાયો છે. છ કંપનીની આ માર્કેટ કેપમાં કુલ મળીને ૩૫,૭૧૬.૮૫ કરોડનો સુધારો નોંધાયો છે.